CELEX: 32012R0297
Language: fi
Date: 2012-04-02 00:00:00
Title: Komission täytäntöönpanoasetus (EU) N:o 297/2012, annettu 2 päivänä huhtikuuta 2012 , tiettyjen tavaroiden luokittelusta yhdistettyyn nimikkeistöön

5.4.2012   
            
            
               FI
            
            
               Euroopan unionin virallinen lehti
            
            
               L 99/9
            
         KOMISSION TÄYTÄNTÖÖNPANOASETUS (EU) N:o 297/2012,
   annettu 2 päivänä huhtikuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavarat luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               Jollei muuta johdu Euroopan unionissa voimassa olevista toimenpiteistä, jotka liittyvät tekstiilituotteiden kaksinkertaisen tarkastuksen järjestelmiin ja ennakko- ja jälkivalvontaan tuotteita Euroopan unioniin tuotaessa, on aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 12 artiklan 6 kohdan mukaisesti edelleen 60 päivän ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia (2).
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jollei muuta johdu Euroopan unionissa voimassa olevista toimenpiteistä, jotka liittyvät tekstiilituotteiden kaksinkertaisen tarkastuksen järjestelmiin ja ennakko- ja jälkivalvontaan tuotteita Euroopan unioniin tuotaessa, sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 12 artiklan 6 kohdan mukaisesti edelleen 60 päivän ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä huhtikuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Suorakaiteen muotoinen tavara, jonka mitat ovat noin 60 × 300 cm ja joka koostuu kahdesta yhteenliimatusta kerroksesta (joista toinen on tekstiilikangasta ja toinen paperia). Tavaran kokonaispaksuus on noin 0,26 mm.
                  Tekstiilikangaskerros on (polyesteristä valmistettu) synteettikuitukangasta, ja sen paksuus on noin 0,18 mm ja paino noin 48,3 g/m2. Paperikerroksen paksuus on noin 0,08 mm ja paino noin 20,9 g/m2.
                  Hieman kuvioidulla paperikerroksen näkyvällä puolella on neljä puuvillasta valmistettua (punottua) tekstiilinauhaa, jotka on liimattu kiinni pystysuorassa koko tavaran pituudelta. Samalla puolella on vaakasuorassa ohuita bambutikkuja koko tavaran leveydeltä noin 4 cm:n välein.
                  Tavaraa voidaan käyttää moneen tarkoitukseen, kuten paneeliverhona, huoneenjakajana, avoimen varastotilan verhona tai oven korvikkeena.
                  (paneeliverho)
                  (Ks. kuva nro 657) (1)
                  
               
               
                  6303 92 10
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön, 63 ryhmän 1 huomautuksen, XI jakson 7 huomautuksen e alakohdan sekä CN-koodien 6303, 6303 92 ja 6303 92 10 nimiketekstien mukaisesti.
                  Kuitukangas antaa tavaralle sen olennaisen luonteen, kun otetaan huomioon tekstiilikankaan hallitseva osuus tavaran paljoudesta ja painosta sekä sen merkitys tavaran käytölle (ks. harmonoidun järjestelmän selitykset, yleinen tulkintasääntö 3 b, VIII kohta). Ilman kuitukankaan vahvistavaa vaikutusta, määritetty käyttö ei olisi mahdollinen. Sen vuoksi luokittelu 48 ryhmään paperitavaraksi ei tule kyseeseen.
                  Koska tavara koostu kahdesta aineesta, jotka on liimatty yhteen (polyesterikuitukangas ja paperi), sitä on pidettävä XI jakson 7 huomautuksen e alakohdassa tarkoitettuna sovitettuna tavarana.
                  Koska ohuet bambutikut on liimattu noin 4 cm:n välein, niitä pidetään ainoastaan koristeina eikä niillä katsota olevan vahvistavaa vaikutusta. Näin ollen luokittelu 46 ryhmään bambutavaraksi ei tule kyseeseen.
                  Kun otetaan huomioon tavaran koko ja mahdollisuus leikata se haluttuun pituuteen sekä se, että sitä voidaan käyttää useisiin verhoille ominaisiin tarkoituksiin, tavaralla on verhon tai sisätilojen kaihtimien objektiiviset ominaisuudet.
                  Sen vuoksi tavara on luokiteltava CN-koodiin 6303 92 10 synteettikuiduista valmistetuksi verhoksi tai sisätilojen kaihtimeksi.
               
            
         
      
         (1)  Valokuva on ainoastaan ohjeellinen.